РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 21.10.10.2025 г. 

Днес, 21.10.2025 г. /вторник/ от 10.30 ч. се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова - отсъства
                     Стефан Петров 

На заседанието присъстват: експертния сътрудник на комисията Маргарита Лакова – главен експерт-съдебна администрация – дирекция ЧРАТОКИ и Стефка Тодорова – ръководител сектор „Съдебна администрация на ОСВ“. 
.

Д Н Е В Е Н   Р Е Д:

1. ОТНОСНО: Предложение на европейския делегиран прокурор за разкриване на 2 /две/ щ. бр. за длъжност „чистач“ и 2 /две/ щ. бр. за длъжност „шофьор-куриер/призовкар“ в Администрацията на европейските делегирани прокурори. /№ ВСС-14303/07.10.2025 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ИЗПРАЩА писмо до и. ф. главен прокурор, с копие до главния секретар на АГП, за изготвяне на становище относно финансовата част и осигуряване на бюджет за разкриването на исканите от европейския делегиран прокурор нови щатни бройки. Същите заложени ли са в бюджета на европейските делегирани прокурори за 2026 г., в случай, че не са заложени и евентуално бъдат отпуснати от къде ще бъдат финансово обезпечени.
1.2. ИЗПРАЩА писмо до европейския делегиран прокурор за предоставяне на информация за актуалната щатна численост, съгласно решение по пр. № 11 от 18.07.2023 г. на комисия „Съдебна администрация“ към Прокурорската колегия на ВСС, с което е указано същата да се предоставя на ВСС, както и информация относно исканите в предложението  щатни бройки за длъжности „чистач“ и „шофьор-куриер/призовкар“ от кой бюджет  ще бъдат финансово обезпечени.

2. ОТНОСНО: Писмо от главния секретар на Администрацията на главния прокурор относно информация за актуалното кадрово обезпечаване със съдебни служители на Софийската районна прокуратура и необходимостта от финансовото им обезпечаване. /№ ВСС-12854/07.10.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1.  ПРИЕМА за сведение информацията от главния секретар на АГП за актуалното кадрово обезпечаване със съдебни служители на Софийската районна прокуратура и необходимостта от финансовото им обезпечаване.

3. ОТНОСНО: Писмо от главния секретар на Администрацията на главния прокурор относно искане от административния ръководител на Районна прокуратура – Бургас за разкриване на 2 /две/ щ. бр. за длъжност „съдебен деловодител“ и 1 /една/ щ. бр. за длъжност „шофьор-призовкар“. /№ ВСС-7586/13.10.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА за сведение писмото от главния секретар на АГП относно искане от административния ръководител на Районна прокуратура – Бургас за разкриване на 2 /две/ щ. бр. за длъжност „съдебен деловодител“ и 1 /една/ щ. бр. за длъжност „шофьор-призовкар“.

4. ОТНОСНО: Предложение от и. ф. главен прокурор за трансформиране на 2 /две/ щ. бр. за длъжност „призовкар-чистач“ в 2 /две/ щ. бр. за длъжност „съдебен деловодител“ и 1 /една/ щ. бр. за длъжност „съдебен архивар“ в 1 /една/ щ. бр. за „съдебен деловодител“ в Районна прокуратура – Бургас. /№ ВСС-15053/15.10.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА предложението от и. ф. главен прокурор за трансформиране на 2 /две/ щ. бр. за длъжност „призовкар-чистач“ в 2 /две/ щ. бр. за длъжност „съдебен деловодител“ и 1 /една/ щ. бр. за длъжност „съдебен архивар“ в 1 /една/ щ. бр. за „съдебен деловодител“ в Районна прокуратура – Бургас.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
  
 ДАВА СЪГЛАСИЕ за трансформиране на 2 /две/ щ. бр. за длъжност „призовкар-чистач“ в 2 /две/ щ. бр. за длъжност „съдебен деловодител“ и 1 /една/ щ. бр. за длъжност „съдебен архивар“ в 1 /една/ щ. бр. за „съдебен деловодител“ в Районна прокуратура – Бургас.
МОТИВИ: Необходимост от трансформиране на 2 щ. бр. за длъжност „призовкар-чистач“ в 2 щ. бр. „съдебен деловодител“ по щата на Районна прокуратура - Бургас с цел обезпечаване деловодната дейност на ТО-Малко Търново и ТО-Царево. По щат  ТО-Малко Търново разполага с един съдебен деловодител и един призовкар-чистач, ТО-Царево с трима съдебни деловодители и един призовкар-чистач, което е недостатъчно, предвид увеличената натовареност – 4,4 за РП-Бургас при 3,77 средно за РП в страната. Предвид ниското съотношение – 1,15 за РП-Бургас при 1,33 средно за районните прокуратури и невъзможност за разкриване на нови щ. бр. за посочените длъжности искането на административния ръководител е целесъобразно.
Трансформирането на щата за „съдебен архивар“ в „съдебен деловодител“ е с цел подпомагане работата на деловодството в служба „Регистратура и деловодство“ в РП-Бургас.

Необходимите средства за възнаграждението на трансформираните щатни бройки ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 22.10.2025 г., за разглеждане и произнасяне. 

5. ОТНОСНО: Предложение от и.ф. главен прокурор за разкриване на 1 /една/ щ. бр. за длъжност „съдебен секретар“ в Апелативна прокуратура – Пловдив. /№ ВСС-15051/15.10.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА предложението от и.ф. главен прокурор за разкриване на 1 /една/ щ. бр. за длъжност „съдебен секретар“ в Апелативна прокуратура – Пловдив.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
  
РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „съдебен секретар“ в Апелативна прокуратура – Пловдив.
МОТИВИ: Съотношението между броя на магистратите спрямо броя на съдебните служители е 1 : 1,44, което е близо до средното за страната. В щата на АП-Пловдив са утвърдени 18 щ. бр. за магистрати, а за съдебните служители е 26 щ. бр. 
По щатно разписание АП-Пловдив има утвърдени в специализираната администрация 2 щ. бр. за длъжността „съдебен секретар“ и 4 щ. бр. за длъжността „съдебен деловодител“. Съдебните секретари подпомагат дейността на прокурорите, като извършват компютърна обработка на документите, машинопис, изготвят протоколи, удостоверения и други документи. При отсъствие на един от служителите, изпълняващи длъжността „съдебен секретар“, тази дейност се извършва от съдебните деловодители, което води до затруднения при осъществяването на деловодната дейност.
Предвид натовареността на прокуратурата 0,57 при средно 0,72 за апелативните прокуратури и с оглед подпомагане дейността на прокурорите е необходимо разкриването на една щ. бр. съдебен секретар.

Необходимите средства за възнаграждението на разкритата щатна бройка ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 22.10.2025 г., за разглеждане и произнасяне. 

ПРЕДСЕДАТЕЛ               /П/
НА КОМИСИЯТА:        
ГЕРГАНА МУТАФОВА

                                     ЧЛЕНОВЕ:           	 /П/			
……………
СТЕФАН  ПЕТРОВ